Štev.: 900-22/2014-3

Datum: 31.1.2014

# Z A P I S N I K

24. seje Sveta Četrtne skupnosti Golovec, ki je bila v sredo 29.1.2014 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Marjeta Burger, Aleš Dakić, Gregor Feist, Anton Kastelic, Igor Pigac, Zina Rodman, Danijel Ljubo Žitnik

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **10** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 23. seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Obravnava in potrditev predloga izvedbenega načrta izvajanja programov in projektov vezanih na izvrševanje finančnega načrta ČS Golovec za leto 2014 – poročilo Komisije za finance
4. Razno

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 23. REDNE SEJE SVETA ČETRTNE SKUPNOSTI GOLOVEC**

Gradivo zapisnika 23. redne seje so člani sveta prejeli na seji.

Na predlog zapisnika je imel pripombo član Sveta ČS Golovec g. Gregor Feist. Pripomnil je, da naj se drugače definira predlog sklepa 2/23 o pridobivanju informacij o posredovani dokumentaciji službi za organiziranje dela MS MOL Sklep naj se glasi: *»Pridobivajo se informacije o posredovani dokumentaciji Službi za organiziranje dela Mestnega sveta MOL, ki se tičejo poslanih sprejetih sklepov Sveta ČS Golovec MOL in ali je bila dokumentacija posredovana mestnim svetnikom ter ali je bila na seji Mestnega sveta tudi obravnavana.«*

**SKLEP 1/24:**

**Svet Četrtne skupnosti Golovec MOL se je s popravkom predloga sklepa 2/23 strinjal. Svet ČS Golovec MOL je s tem potrdil zapisnik 23. redne seje sveta ČS Golovec MOL**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**Pobuda predsednika Sveta G. Aleša Dakiča in člana Sveta g. Igorja Pigaca**

Predsednik Sveta Čg Golovec MOL je člane Sveta Čs Golovec seznanil o pprerazporeditvi sredstev, katero je z 11. amandmajem predlagal župan MOL, da se iz postavke NRP 7560-13-0492 Ureditev Litijske ceste v Hrušici prerazporeja 500.000,00 EUR na druge postavke. Svet CS Golovec se je odzval nemudoma in ustrezno, zato je na korespondenčni seji 20.1. sprejeli naslednji sklep:

*»Svetniki CS Golovec ostro nasprotujemo vsebini in obrazložitvi 11. amandmaja za sejo Mestnega sveta MOL 20.1.2014 in vztrajamo, da sredstva 500.000 ostanejo na podkontu 4204 01 Novogradnje za NRP 7560-13-0492 in se ne prerazporedijo za NRP 7560-12-0456.*

*Svetniki CS Golovec se zavedamo postavljenega roka za ureditev odvajanja v javno kanalizacijo, ki je 31.12.2015. S tem v vidu in zavestjo o nujnosti dviga kakovosti življenja občanov, svetniki pozivamo Mestni svet MOL, da nemudoma zagotovi finančna sredstva potrebna za izgradnjo kanalizacijske infrastrukture ter preureditve Litijske in Hruševske ceste.«*

Istočasno je županu posredoval priloženi dopis, Vodji službe za organizacijo dela mestnega sveta Matjažu Bregarju pa posredoval nas interes za udeležbo in razpravo na 31. seji MOL 20.1. 2014. Vodja službe za organizacijo dela MS MOL je navedel, da je bil zamujen rok, ki je naveden v 100. členu poslovnika, da se pripombe na točke in amandmaje vlagajo 12 dni pred sejo MS MOL in se zato seje predsednik Sveta ne more udeležiti kot razpravljalec.

Kljub temu je bil amandma sprejet z razlago, da je bila prerazporeditev potrebna zaradi prijave projektov za pridobivanje evropskih sredstev, saj mora MOL za izvedbo projektov sama zagotoviti sredstva, ki jih dobi nato povrnjena. Prerazporeditev naj ne bi upočasnila investicije. Začetek del naj bi se začel maja.

**SKLEP 2/24:**

**Svet CS Golovec predlaga, da se zaradi zagotavljanja večje transparentnosti in upoštevanja interesov občanov, v poslovniku ms mol 100. členu doda klavzula, da lahko predstavniki Svetov četrtnih skupnosti na seji Mestnega sveta MOL razpravljajo o zadevah, ki se dotikajo posamezne četrtne skupnosti, tudi če so dali pobudo za udeležbo manj kot 12 dni pred sejo Mestnega sveta MOL, v primeru, da so župan ali drugi predlagatelji amandmaje vložili kasneje.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**SKLEP 3/24:**

**Svet CS Golovec daje predsedniku Sveta CS Golovec pooblastila, da se na seji Mestnega sveta MOL, kjer se bo obravnaval rebalans proračuna, udeleži seje kot razpravljalec in izpostavi potrebo po čim prejsnji ureditvi kanalizacije v Hrušici ter Litijske in Hruševske ceste.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**SKLEP 4/24:**

**Svet ČS Golovec MOL bo v bodoče vse svoje pobude povezane s kanalizacijo v Hrušici ter Litijsko in Hruševsko cesto posredoval vsem svetniškim skupinam MS MOL.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**Pobuda predsednika in podpredsednice Sveta ČS Golovec MOL**

**Pokopališče v Bizoviku**

Že nekaj časa se Svet ČS Golovec zavzema za ureditev pokopališča v Bizoviku, skupaj z izgradnjo kapelice. Nazadnje je Zinka Breskvar opozorila na stanje pokopališča v Bizoviku. Na njeno pobudo in pobudo župnije smo 27.1. sklicali sestanek s predstavniki Zal, ORN in OUP.

Na sestanku smo ugotovili naslednje:

1. Pokopalisce in sosednja parcela (p.št. 337/2, k.o. Bizovik), na katero se nacrtuje sirjenje pokopalisca sta v lasti zupnije.
2. Mestna obcina Ljubljana je po zakonu obvezana skrbeti in urejati pokopalisca. Zdaj smo v situaciji, ko MOL posega v lastnino zupnije, zupnija pa ni tista, ki skrbi za pokopalisce. Poleg tega bi bil kakrsenkoli dodaten poseg za ureditev pokopalisca poseg v lastnino zupnije.
3. Preminuli morajo sedaj lezati na Zalah in jih nato pripeljejo na pokopalisce v Bizoviku. Uporaba cerkve ali drugih objektov v ta namen je protizakonita.

**SKLEP 5/24:**

**Svet CS Golovec se je seznanil z vsebino sestanka predsednika in podpredsednice s predstavniki župnije, Zal, ORN in OUP.**

**Svet CS Golovec pristojne službe MOL poziva, naj v skladu z obstoječo zakonodajo cim prej uredi lastniška razmerja z župnijo Stepanja vas in prevzame zakonsko odgovornost za ureditev pokopališča.**

**Istocasno pozivamo pristojne sluzbe MOL naj pripravi idejno zasnovo ureditve pokopalisca v Bizoviku, v katero bo vkljucena tudi izgradnja mrliske vezice.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**Cesta do pokopališča v Bizoviku**

Cesta, ki vodi do pokopališča v Bizoviku je v lasti MOL in je v zelo slabem stanju, kar otežuje dostop do pokopališča istočasno pa tudi pogrebne svečanosti.

**SKLEP 6/24:**

**Svet CS Golovec OGDP poziva, da ustrezno popravi in uredi cesto (št. parcele 338, k.o. Bizovik), da bodo lahko pogrebne svečanosti potekale nemoteno in da bo omogočen primeren dostop do pokopalisca.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**Pokopališče v Štepanji vasi**

Tudi pokopališče v Štepanjskem naselju nima mrliške vežice in tudi tu je dostop do pokopališča, predvsem v času pogrebov zelo neroden, saj dostopa s parkirišča ni, se posebej sedaj, ko je Dom starejših občanov ogradil ravno tisti del parkirščca, ki stoji pri stranskem vhodu. To pomeni, da morajo žalujoči in ostali obiskovalci prehoditi precej dolgo pot, da pridejo do pokopališča, kar je težko predvsem za starejše.

Na sestanku smo ugotovili naslednje:

1. Če bi hoteli mrliško vezico zgraditi znotraj pokopališkega zidu, mora to odobriti Zavod za varstvo kulturne dediščine. Kot je pojasnil direktor JP Žale d.o.o., je odgovor ponavadi negativen. Poleg tega je lastnik večine pokopališča župnija.
2. Otok za smeti pri stranskem vhodu stoji na parceli št.. 174/1, ki je v lasti župnije.
3. Možna bi bila izgradnja mrliške vezice, prestavitev otoka za smeti in ureditev dostopa do pokopališča z obstoječega parkirišča, za kar bi bilo potrebno spremeniti Občinski prostorski načrt istočasno pa bi posegli v obstoječi predlog razširitve parkirišč ob Parmski cesti. Poseg bi bil v celoti na parceli v lasti MOL.

**SKLEP 7/24:**

**Svet ČS Golovec MOL podpira ureditev dostopa do pokopališča z obstoječega parkirišča ob Parmski cesti. Istočasno naj se na tem delu postavi mrliška vezica ter otok za smeti prestavi s parcele st. 174/1 lasti župnije na parcelo st. 199/1, ki je v celoti v lasti MOL.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

Na sestanku se je tudi ugotovilo, da je potrebno za gradnjo mrliške vežice na pokopališču v Štepanji vasi, za ureditev dostopov in umestitev komunalnega otoka spremeniti OPN MOL Izvedbeni del.

**SKLEP 8/24:**

**Svet ČS Golovec MOL podpira, da se za gradnjo mrliške vežice na pokopališču v Štepanji vasi, za ureditev dostopov in umestitev komunalnega otoka, poda v letu 2014 pobuda za spremembo OPN MOL Izvedbeni del.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**Pobuda člana Sveta ČS Golovec MOL g. Roberta Anžiča**

Član Sveta g. Robert Anžič je pripomnil, da mora kanalizacija v Hrušici biti urejena do 31.12.2015, saj po tem datumu začne veljati evropska direktiva, da mora vsak posameznik, ki nima urejene kanalizacije investirati svoja finančna sredstva v nakup čistilne naprave. Sprašuje ali se bodo stroški nakupa čistilne naprave povrnili posameznikom v primeru, če bo kanalizacija dokončana po letu 2015.

Član Sveta g. Gregor Feist je podal pobudo, da se občane obvesti o posledicah prepočasne oziroma prepozne gradnje kanalizacije v Hrušici ter posledično nakupa in ureditve čistilne naprave glede na evropsko direktivo.

**SKLEP 9/24:**

**Svet CS Golovec MOL je sprejel pobudo, da se preko izdaje glasila Ljubljana občane obvesti o našem nasprotovanju prerazporeditve sredstev namenjenih za gradnjo kanalizacije v Hrušici iz ene proračunske postavke na drugo (11. amandma k 5. točki dnevnega reda 31.seje MS MOL)**

**Svet ČS Golovec MOL poziva pristojne službe MOL, da v primeru zamud pri gradnji kanalizacije pokrije stroške namestitve čistilnih naprav, v kolikor bi bili občani ČS Golovec prisiljeni v nakup čistilne naprave.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**Pobuda občana glede ureditve postajališča LPP**

Na sedež ČS Golovec MOL smo prejeli pobudo občanov o razširitve postajališča LPP in uvedbi elektronskega sporočanja prihoda mestnih avtobusov št. 5, 9 in 13, na postajališču LPP na lokaciji pred Litijsko 38, postajališče Emona, nad trgovino Mercator, proti Kajuhovi cesti.. Omenjenemu postajališču, ki je po številu čakajočih potnikov največje postajališče LPP v Štepanjskem naselju, bi bilo potrebno dodati še eno pokrito postajališče s kovinsko klopjo (prostora je dovolj), saj bi s tem omogočili številnim čakajočim potnikom zavarovanje pred dežjem in snegom, saj zdaj, ko je nameščeno samo eno postajališče prostora za vse čakajoče ob slabem vremenu ni dovolj. To najbolj frekventno postajališče koristijo starejše osebe, dijaki, študentje, osnovnošolci, koristniki okoliških vrtcev, invalidi, obiskovalci BIT Centra, Plezalnega centra Ljubljana, blagovnice Lidl in Mercator. Za vse koristnike postajališča je obstoječe postajališče premajhno.

V pobudi je tudi navedeno, da bi bilo koristno premakniti reklamno tablo bolj proti gredici s cvetlicami, da bi bil s tem bolj viden pogled na prihajajoče avtobuse.

Prav tako se v pobudi predlaga, da se na obstoječe in po možnosti novo postajališče montira elektronsko tabelo iz katerih je razviden čas prihoda avtobusov LPP št. 5, 9 in 13 ter 24.

Člani Sveta ČS Golovec MOL so pobudo razširili s predlogom, da se uredijo in pokrijejo vsa postajališča LPP na Litijski cesti in Hruševski cesti.

**SKLEP 10/24:**

**Svet CS Golovec MOL se strinja s pobudo o razširitvi postajališča LPP z dodatnim pokritim postajališčem na lokaciji Litijska 38, postajališče Emona, nad trgovino Mercator, proti smeri Kajuhove ceste. Prav tako na podjetje LPP naslavlja pobudo o ureditvi vseh postajališč na Litijski in Hruševski cesti, ki naj bodo pokrita. Predlaga tudi, da se na obstoječe in po možnosti nova postajališča montira elektronske tabele iz katerih je razviden čas prihoda avtobusov LPP.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**Pobuda občanov glede prometne ureditve Pesarske in Litijske ceste**

Zaradi preprečitve razvitja prevelikih hitrosti vozil in številnih velikih parkirišč na obeh straneh Pesarske ceste so občani predlagali postavitev na vsako stran omenjene ceste vsaj štiri prometne znake »Cona 30«. Tak prometni znak bi bil še zlasti viden v rahlem ovinku (gledano iz smeri Litijske ceste) tik za odcepom ceste, ki vodi iz Pesarske ceste v BIT center. Tak prometni znak bi kot zelo viden vplival na bližnji prehod za pešce, ki ga pogosto koristijo šolarji, starejši občani, sprehajalci z otroškimi vozički kot tudi obiskovalci Plezalnega centra Ljubljana. Zaradi zmanjšanja hitrosti predlagajo tudi postavitev hitrostnih grbin.

Menijo, da bi se s postavitvijo prometnih znakov ter grbin močno povečala prometno varnost na Pesarski cesti, saj je zaradi nevestnih voznikov, ki nekateri razvijejo hitrost tudi krepko čez 80km/h velika nevarnost, da pride nesreče s smrtnim izidom.

S postavitvijo grbin ter uvedbo in postavitve prometnih znakov »Cona 30« se strinjajo tako lastniki Bit centra kot tudi zaposleni na bližnji Osnovni šoli Božidarja Jakca ter starši otrok, ki šolo obiskujejo. Glede prometne ureditve Pesarske ceste so svoje mnenje podali tudi predstavniki trgovskega centra LIDL, ki se nahaja na začetku Pesarske ceste. Strinjajo se z prometno-varnostjo ureditvijo Pesarske ceste. Kontaktirali so tako z OGDP, MU, MOL kot tudi z OP, MU, MOL od katerih so dobili zagotovila, da se bo prometna-varnostna ureditev Pesarske ceste uredila v najkrajšem možnem času in v skladu z sedanjimi gospodarsko-ekonomskimi razmerami.

Prav tako predlagamo, da bi bilo nujno potrebno omejiti hitrost iz sedanjih 60 km/h na 40 km/h na odseku Litijske ceste, in sicer na kratkem odseku, ki deli Štepanjsko naselje na dva dela, od križišča Litijske ceste s Parmsko cesto, do križišča Litijske ceste s Pesarsko cesto. Na tem odseku dolžine približno 300m je lociran večji del infrastrukture (pošta, banka, restavracije, trgovine, lekarna, postajališče LPP, itd.). Predlog utemeljujejo s tem, da na tem odseku prečkajo Litijsko cesto, kljub podhodu, katerega se pa poslužuje malo občanov, številni občani.

**SKLEP 11/24:**

**Svet CS Golovec MOL se strinja s pobudo o povečanju prometne varnosti na Pesarski cesti s postavitvijo znakov “Cona 30” in hitrostnih grbin, ne strinja pa se s pobudo o zmanjšanju hitrosti na delu Litijske ceste iz sedanjih 60 km/h na predlaganih 40 km/h.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

Člani Sveta ČS Golovec MOL so obravnavali odgovor in predlog ODGP, MU, MOL, ki ga je poslal na podlagi sklepa Sveta ČS Golovec 2/22, s katerim je Svet ČS Golovec MOL podal pobudo dopolnitvi predloga Odredbe o določitvi območij za pešce k 11. točki dnevnega reda 30. redne seje MS MOL, da se doda Jakčeva cesta, kjer naj bi veljala popolna prepoved motornega prometa.

OGDP, MU, MOL, navaja, da bi bilo za Jakčevo cesto najprimerneje postaviti znak »Območje umirjenega prometa« ali intervencijska pot, saj je celotno Štepanjsko naselje izvedeno po zazidalnem načrtu in že vseskozi zasnovano tako, da je Jakčeva cesta namenjena pešcem, intervenciji in občasni dostavi, ne pa prometu ter da stanovalci niso upravičeni do posebnih ugodnosti.

Člani Sveta ČS Golovec MOL predlogu OGDP, MU, MOL ostro nasprotuje in se s predlaganim ne strinja ter zahteva, da se Jakčeva cesta uredi kot območje za pešce.

**SKLEP 12/24:**

**Svet CS Golovec MOL se s predlogom OGDP, MU, MOL, o postavitvi znaka »Območje umirjenega prometa« ali intervencijska pot ne strinja in predlogu ostro nasprotuje ter zahteva, da se Jakčeva cesta razglasi za območje za pešce in se tako tudi prometno uredi.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**Pobuda občanov o postavitvi luči ob sprehajalni poti ob Ljubljanici**

Na sedež ČS Golovec je osebno in telefonsko več občanov predlagalo pobudo o postavitvi luči ob sprehajalni poti ob Ljubljanici, in sicer od OŠ Karla Destovnika Kajuha do prvega mostu čez Ljubljanico preko katerega je dostop do Fužin. V nočnem času obstaja nevarnost napada oziroma vznemirjenja sprehajalcev, tudi do kaznivih dejanj.

**SKLEP 13/24:**

**Svet CS Golovec MOL se s pobudo občanov seznanil in sprejel sklep, da se na pristojne službe MOL pošlje pobuda o postavitvi luči ob sprehajalni poti ob Ljubljanici, saj se ljudje v nočnem času bojijo hoditi po poti, kjer obstaja možnost napada ali vznemirjenja sprehajalcev. Svet ČS Golovec MOL bo podal prošnjo, da se v letu 2015 v proračunu MOL zagotovijo sredstva za postavitev luči.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 3**

**OBRAVNAVA IN POTRDITEV PREDLOGA IZVEDBENEGA NAČRTA IZVAJANJA PROGRAMOV IN PROJEKTOV VEZANIH NA IZVRŠEVANJE FINANČNEGA NAČRTA ČS GOLOVEC ZA LETO 2014 – POROČILO KOMISIJE ZA FINANCE**

Predsednik komisije za finance g. Aleš Dakić je članom Sveta ČS Golovec MOL predstavil predloge izvedbenega načrta izvajanja programov in projektov vezanih na izvrševanje finančnega načrta ČS Golovec za leto 2014 in na seji predlagal sledeči plan prerazporeditve:

* Sredstva v finančnem načrtu za leto 2014, katera so bila namenjena za izvedbo programov s področja S*ocialne varnosti (postavka 107003*) se zmanjšajo in prenesejo na sredstva za izvajanje programov s področja Š*porta (postavka 081017)*) in na D*elovanje ožjih delov občin (postavka 016016);*
* Sredstva v finančnem načrtu za leto 2014, katera so bila namenjena za izvedbo programov s področja *Druge dejav. s podr. varstva okolja* (postavka 082040), se zmanjšajo in prenesejo na sredstva za izvajanje programov s področja Š*porta (postavka 081017)* in na D*elovanje ožjih delov občin (postavka 016016);*

Na predlagani plan prerazporeditve je imel pripombo član Sveta ČS Golovec g. Anton Kastelic, ki se ni strinjal z višino predlaganih sredstev društvu upokojencev Štepanjsko naselje za izvedbo programa »Ogledi kulturnih znamenitosti Slovenije« pod *postavko 082040 Kulturne dejavnosti ČS Golovec* in predlagal, da se višina le teh sredstev poveča. Člani Sveta ČS Golovec so se predlogom strinjali in pod 1. alinejo sprejeli popravljen plan prerazporeditve, ki se glasi:

* Sredstva v finančnem načrtu za leto 2014, katera so bila namenjena za izvedbo programov s področja S*ocialne varnosti (postavka 107003*) se zmanjšajo in prenesejo na sredstva za izvajanje programov s področja Š*porta (postavka 081017)*), na D*elovanje ožjih delov občin (postavka 016016) in na izvajanje programov s področja Drugi programi v kulturi (postavka 082040):*

Predsednik sveta je dal na glasovanje **SKLEP 14/24:**

**Sredstva v finančnem načrtu za leto 2014, katera so bila namenjena za izvedbo programov s področja S*ocialne varnosti (postavka 107003*) se zmanjšajo in prenesejo na sredstva za izvajanje programov s področja Š*porta (postavka 081017)*, na D*elovanje ožjih delov občin (postavka 016016) in na izvajanje programov s področja Drugi programi v kulturi (postavka 082040);***

**Sredstva v finančnem načrtu za leto 2014, katera so bila namenjena za izvedbo programov s področja *Druge dejav. s podr. varstva okolja (postavka 082040*), se zmanjšajo in prenesejo na sredstva za izvajanje programov s področja *Športa (postavka 081017)* in na *Delovanje ožjih delov občin (postavka 016016).***

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 4**

**RAZNO**

Predsednik Sveta ČS Golovec MOL je podal pobudo, da član Sveta ČS Golovec g. Anton Kastelic imenuje za člana komisije za finance, s čimer se je Svet ČS Golovec MOL strinjal.

Predsednik sveta je dal na glasovanje **SKLEP 15/24:**

**Svet ČS Golovec MOL je na predlog predsednika Sveta potrdil člana Sveta ČS Golovec MOL g. Antona Kastelica za člana komisije za finance.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

\*

Predsednik Komisije za šport g. Gregor Feist je glede organizacije in koordinacije Dneva športa ČS Golovec v letu 2014 podal mnenje, da bo Komisija za šport izvedbo prireditve koordinirala in pri prireditvi izvedbeno sodelovala, formalna odgovornost za izvedbo prireditve pripada predsedniku Sveta ČS Golovec MOL, s čimer se je Svet ČS Golovec MOL strinjal.

Predsednik sveta je dal na glasovanje **SKLEP 16/24:**

**Svet ČS Golovec MOL se strinja s predlogom predsednika Komisije za šport, da bo komisija izvedbo prireditve Dan športa v letu 2014 koordinirala in pri prireditvi izvedbeno sodelovala, formalna odgovornost za izvedbo prireditve pa pripada predsedniku Sveta ČS Golovec MOL.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

\*

Član Sveta ČS Golovec MOL g. Gregor Feist je podal pobudo, da se na pristojne službe MOL poda vprašanje ali so za sanacijo mostu čez Ljubljanico pri avtobusni postali LPP št. 5 za leto 2014 v proračunu MOL zagotovljena sredstva.

Na podlagi pobude bo SLS, MU, MOL na pristojne službe MOL podala vprašanje o zagotovitvi sredstev za sanacijo mostu

\*

Član Sveta ČS Golovec MOL g. Gregor Feist je podal pobudo, da se na pristojne službe MOL poda vprašanje ali so v proračunu MOL za leto 2014 zagotovljena sredstva za rušenje obstoječega objekta in gradnja nadomestnega objekta Vrtca Otona Župančiča – enota Čebelica.

Na podlagi pobude bo SLS, MU, MOL na pristojne službe MOL podala vprašanje ali so v proračunu MOL za leto 2014 zagotovljena sredstva za obnova VVZ Otona Zupančiča v Hrušici in kdaj se bodo začela obnovitvena dela VVZ Otona Zupančiča v Hrušici.

\*

Član Sveta ČS Golovec MOL g. Aleksander Brezigar je izrazil nestrinjanje in imel pripombe na vsebino zgibanke, ki jo je ČS Golovec natisnila in razdelila gospodinjstvom v ČS Golovec meseca novembra 2013. Svet ČS Golovec MOL je pripombe vzel na znanje.

Zapisala: Aleš Dakić

Vesna Stojanović Predsednik sveta

Janez Slovenc Četrtne skupnosti Golovec

**S tem je bil dnevni red izčrpan in seja se je zaključila ob 19.00 uri.**